Държавен вестник, бр. 21, 2021 г., стр. 53

БРОЙ  21	
Д Ъ Р Ж А В Е Н  В Е С Т Н И К 	
СТР.  53  
с организация на бюджетна издръжка или с 
ведомство, както и с лица, които извършват 
оформяне на транспортни и митнически доку-
менти, правни консултации, охрана, съдействие 
при издаване на сертификати за произход на 
стоките, посредническа дейност за набиране на 
персонал, съдействие при издаване на докумен-
ти, банково обслужване, социални, медицински 
и други общественообслужващи дейности.
(2) Не са партньори собствениците на 
елементи на техническа инфраструктура, 
различна от притежаваната от собственика 
на индустриалния парк вътрешна техническа 
инфраструктура.
Чл. 12. Потребители са инвеститорите и 
партньорите, които извършват дейност на те-
риторията на индустриалния парк.
Раздел ІV
Собственост
Чл. 13. (1) При създаването на индустриален 
парк собственикът на парка трябва да прите-
жава правото на собственост върху имотите на 
територията на парка, освен в случаите по ал. 2.
(2) Имотите на територията на държавен, 
общински или съвместен индустриален парк 
може да са собственост на оператора, ако той 
е публично предприятие.
(3) Държавните и общинските имоти, вклю-
чени в територията на индустриалния парк, 
може да бъдат само частна държавна собстве-
ност, съответно частна общинска собственост.
Чл. 14. (1) Собственикът на имотите на тери-
торията на индустриален парк може да продава 
или да отдава под наем имот на потребител или 
да учредява в негова полза ограничени вещни 
права върху имот. Продажбата, отдаването под 
наем и учредяването на вещни права за имо-
ти – държавна или общинска собственост, се 
извършват при условията и по реда на Закона 
за държавната собственост, съответно на За-
кона за общинската собственост. Продажбата, 
отдаването под наем и учредяването на вещни 
права за имоти, собственост на публично 
предприятие – търговско дружество, едноличен 
собственик на капитала на което е държавата 
или общината, се извършват при условията и 
по реда на Закона за публичните предприятия 
и правилника за прилагането му.
(2) Сделката по ал. 1 може да се извършва 
след влизането в сила на ПУП на ИП, който 
урегулира съответния имот, и след нанасянето 
на имота в кадастралната карта и кадастрал-
ните регистри.
(3) Сделката по ал. 1 подлежи на вписване 
при условията и по реда на глава десета от 
Закона за кадастъра и имотния регистър. В 
срок до три работни дни от вписването при-
обретателят уведомява оператора. В срок до 
три работни дни от уведомяването операторът 
заявява вписването на сделката в регистъра 
по чл. 21, ал. 1.
(4) Потребител, който придобива права 
върху имот на територията на индустриален 
парк, е обвързан с условията и ограничени-
ята, определени с правилника за цялостната 
организация в индустриалния парк и с ПУП 
на ИП.
Чл. 15. (1) С договора за експлоатация 
собственикът на индустриалния парк може да 
упълномощи оператора за извършването на 
сделките по чл. 14, ал. 1. Правата за разпо-
реждане и управление се вписват в регистъра 
по чл. 21, ал. 1.
(2) Когато операторът е концесионер, 
ал. 1 не се прилага. В тези случаи сделките 
по ал. 1 се извършват само от държавата, 
съответно от общината, при условията и по 
реда на чл. 14.
Чл. 16. (1) Вътрешната техническа инфра-
структура по чл. 7, ал. 1, т. 1 е собственост 
на собственика на индустриалния парк, а 
в случаите по чл. 13, ал. 2 или когато това 
е определено с решението за създаване на 
индустриалния парк – на оператора.
(2) Вътрешна техническа инфраструктура 
не може да бъде обект на сделка по чл. 14, 
ал. 1, освен при:
1. продажба на държавата или на съответ-
ната община, или
2. учредяване на ограничени вещни права 
на прокарване и преминаване по чл. 192 и 193 
от Закона за устройство на територията, или
3. учредяване на ограничени вещни права 
за изграждане на енергийни обекти по чл. 62 
от Закона за енергетиката.
Раздел V
Видове индустриални паркове
Чл. 17. Според производствените дейности 
индустриалният парк е:
1. тип А – общ, в който няма специализа-
ция на производствени дейности;
2. тип Б – специализиран, в който се из-
вършват един вид производствени и свързани 
с тях дейности или сходни производствени 
дейности;
3. тип С – специализиран, в който се из-
вършват високотехнологични и свързани с 
тях дейности.
Чл. 18. Според собственика видът на ин-
дустриалния парк е:
1. държавен – когато собственик е дър-
жавата;
2. общински – когато собственик е една 
община;
3. съвместен – когато собственик е дър-
жавата и една или повече общини, както и 
когато собственик са две или повече общини;
4. частен – когато собственик е юридиче-
ско лице, регистрирано като търговец, или 
обединение, включително в случаите по 
чл. 8, ал. 3.